**Dopravný podnik Bratislava, akciová spoločnosť**

ako DPB

a

**[doplniť]**

ako Spoločnosť

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ZMLUVA O SPOLUPRÁCI** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Milan Donoval, podpredseda predstavenstva – CTO a Mgr. Gabriela Dikošová, člen predstavenstva – CFO, kontaktná osoba pre technické veci: Ing. Jaroslava Dečmanová, PhD., tel. č.: +421 (0)2 5950 1350, e-mail: decmanova.jaroslava@dpb.sk, kontaktná osoba pre zmluvné veci: JUDr. Alexandra Horvat, tel. č.: +421 (0)2 5950 1254, e-mail: horvat.alexandra@dpb.sk (ďalej len „**DPB**”) na jednej strane; a
2. **[doplniť]**, spoločnosť založená a existujúca podľa práva Slovenskej republiky, so sídlom: [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Spoločnosť**”) na druhej strane.

**Vzhľadom k tomu, že:**

1. DPB realizoval podľa § 281 a nasl. zákona č. 513/1991 Zb. Obchodný zákonník v znení neskorších predpisov obchodnú verejnú súťaž o najvýhodnejší návrh na uzatvorenie zmluvy o spolupráci na predaj emisii spoločnosti Dopravný podnik Bratislava, akciová spoločnosť, označenú číslom: OVS – 07/2024;
2. Spoločnosť predložila do obchodnej verejnej súťaže č. OVS – 07/2024 najvýhodnejší súťažný návrh a stal sa tak úspešným navrhovateľom; a
3. Zmluvné strany majú záujem upraviť si vzájomné práva a povinnosti;

**DOHODLO SA** nasledovné:

## Definície a interpretácia zmluvných ustanovení

* 1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
1. **Emisie** znamenáemisie skleníkových plynov;
2. **Obchodný zákonník**  znamená zákon č. 513/1991 Zb. Obchodný zákonník v znení neskorších predpisov;
3. **Odmena** znamená celková odplata vo výške **[doplniť]** **EUR bez DPH/tona CO2**(slovom: [doplniť] eur bez DPH za tonu CO2);
4. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
5. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
6. **Správa** znamená správa o úrovni tvorby emisií skleníkových plynov počas životného cyklu na jednotku energie z pohonnej látky a dodávanej energie za kalendárny rok 2023 podľa § 14c ods. 2 Zákona;
7. **Zákon** znamená zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov; a
8. **Zmluvná strana** znamená DPB a/alebo Spoločnosť.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

## Predmet Zmluvy

1. Predmetom Zmluvy je záväzok:
2. DPB riadne a včas odovzdať Spoločnosti informácie potrebné za účelom predaja Emisii a poskytnúť Spoločnosti súčinnosť pri plnení povinností podľa § 14 Zákona; a
3. Spoločnosti riadne a včas poskytnúť súčinnosť pri plnení povinností podľa § 14 Zákona a zaplatiť Odmenu DPB;

a to za podmienok stanovených Zmluvou.

## ODMENA A PLATOBNÉ PODMIENKY

1. Zmluvné strany uvádzajú, že obchodovateľná emisná úspora je [doplniť] ton (slovom: [doplniť] ton) CO2.
2. Zmluvné strany vyhlasujú, že kalkulácia uvedená nižšie v tomto bode pre účely výpočtu úspor CO2 bola odsúhlasená oboma Zmluvnými stranami:

množstvo elektrickej energie [doplniť] MWh

celkový energetický obsah elektrickej energie [doplniť] MJ

1. Spoločnosť je povinná zaplatiť DPB Odmenu.
2. Odmena je stanovená dohodou Zmluvných strán podľa § 3 zákona č. 18/1996 Z. z. o cenách v znení neskorších predpisov. Pri DPH sa bude postupovať podľa osobitných predpisov.
3. Odmena je splatná v lehote a za podmienok uvedených vo faktúre, ktorú DPB v 2 (dvoch) vyhotoveniach zašle Spoločnosti.
4. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov a náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude spĺňať tieto náležitosti, je Spoločnosť oprávnená vrátiť faktúru na dopracovanie, resp. opravu. Nová lehota splatnosti faktúry začína plynúť okamihom doručenia opravenej faktúry Spoločnosti.
5. Odmena sa považuje za zaplatenú dňom pripísania fakturovanej sumy Odmeny na účet DPB. Fakturovaná suma Odmeny bude uhradená na účet uvedený na faktúre, pod VS a KS uvedenými na faktúre.
6. Faktúra je splatná **do 14 (štrnástich) dní po jej doručení**. Ak deň splatnosti faktúry pripadne na sobotu, nedeľu alebo sviatok, splatnosť takejto faktúry sa posúva na najbližší nasledujúci Pracovný deň.

## PRÁVA A POVINNOSTI SPOLOČNOSTI A DPB

1. Spoločnosť sa zaväzuje najneskôr do 31.05.2024 Slovenskému hydrometeorologickému ústavu, IČO: 00 156 884, so sídlom Jeséniová 17, 833 15 Bratislava, doručiť na overenie spoločnú správu za Spoločnosť a DPB o úrovni tvorby emisií skleníkových plynov počas životného cyklu na jednotku energie z pohonnej látky a dodávanej energie za kalendárny rok 2023.
2. Za účelom splnenia záväzku Spoločnosti podľa predchádzajúceho bodu tohto článku Zmluvy sa DPB zaväzuje pri podpise Zmluvy odovzdať Spoločnosti písomné oznámenie, ktoré bude obsahovať všetky informácie/údaje týkajúce sa DPB potrebné na vypracovanie Správy za účelom jej overenia Slovenským hydrometeorologickým ústavom.
3. Spoločnosť sa zaväzuje bezodkladne, najneskôr do 2 (dvoch) Pracovných dní odo dňa splnenia povinnosti podľa bodu 4.3 tohto článku Zmluvy zaslať DPB písomnú informáciu o tom, že Správu doručila Slovenskému hydrometeorologickému ústavu, v ktorej bude zahrnutý aj DPB a zároveň jej výňatok v rozsahu informácie týkajúcej sa DPB.

## VYHLÁSENIA A ZÁRUKY

1. DPB vyhlasuje a ubezpečuje Spoločnosť, že ku dňu podpisu Zmluvy DPB:

1. osoba konajúca za DPB je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na predaj Emisii, a riadne plní všetky povinnosti, porušenie ktorých by mohlo viesť k jeho zrušeniu;
3. je právnickou osobou podľa § 14c Zákona;
4. uzatvorenie alebo plnenie Zmluvy DPB nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
5. Spoločnosť vyhlasuje a ubezpečuje DPB, že ku dňu podpisu Zmluvy Spoločnosťou:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Spoločnosť sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené;
8. je zapísaný v Registri partnerov verejného sektora, pokiaľ sa naňho takáto povinnosť vzťahuje; a
9. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia ku kúpe Emisii, a riadne plní všetky povinnosti, porušenie ktorých by mohlo viesť k jej zrušeniu; a
10. je právnickou osobou podľa § 14c Zákona.
11. Pokiaľ sa preukáže, že ktorékoľvek z vyhlásení Spoločnosti uvedených v tomto článku bode 5.2 Zmluvy nebolo v čase uzatvorenia Zmluvy pravdivým alebo v čase nasledujúcom po uzatvorení Zmluvy prestalo byť pravdivým v dôsledku konania Spoločnosti, zaväzuje sa Spoločnosť nahradiť škodu, ktorá vznikne DPB v dôsledku skutočností, ktoré sú obsahom tohto vyhlásenia. Spoločnosť je povinná preukázanú škodu nahradiť DPB najneskôr do 10 (desiatich) Pracovných dní odo dňa doručenia výzvy DPB.

## SANKCIE

1. V prípade, ak Spoločnosť poruší povinnosť uvedenú v článku 4 bod 4.1 Zmluvy, DPB je oprávnený požadovať od Spoločnosti zaplatenie zmluvnej pokuty vo výške rovnajúcej sa pokute uloženej DPB podľa § 16 Zákona. Zmluvnú pokutu podľa predchádzajúcej vety je Spoločnosť povinná uhradiť najneskôr do 10 (desiatich) dni odo dňa doručenia kópie právoplatného rozhodnutia, ktorým bola DPB uložená pokuta podľa § 16 Zákona Spoločnosti. Pred tým, ako rozhodnutie o uložení pokuty v zmysle § 16 Zákona nadobudne právoplatnosť, je DPB povinný vykonať všetky úkony a využiť všetky práva (vyjadrenia, opravné prostriedky a pod.), smerujúce k tomu, aby bolo preukázané, že nedošlo k správnemu deliktu podľa § 16 Zákona. O akomkoľvek konaní, ktoré čo i len môže smerovať k uloženiu pokuty alebo inej sankcie, na ktorej uloženie sa vzťahuje nárok na zmluvnú pokutu podľa tohto bodu Zmluvy, je DPB povinný bezodkladne písomne informovať Spoločnosť, a to najneskôr do 3 (troch) Pracovných dní, od kedy sa o tomto konaní DPB dozvie. DPB je povinný v takomto konaní postupovať spoločne so Spoločnosťou. Nárok na zmluvnú pokutu podľa tohto bodu Zmluvy sa nevzťahuje na taký správny delikt, ktorý bol spôsobený konaním a/alebo nekonaním DPB, najmä, uvedenie nepravdivých alebo neúplných údajov zo strany DPB pre Spoločnosť alebo zaslanie síce správnych a úplných údajov Spoločnosti, avšak až v čase, kedy už nie je možné doplniť alebo upraviť Správu.
2. V prípade, ak sa Spoločnosť dostane do omeškania so zaplatením Odmeny, DPB je oprávnený požadovať od Spoločnosti zaplatenie zmluvnej pokuty vo výške 200 EUR (dvesto eur) za každý deň omeškania.
3. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
4. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Zmluvné strany zaväzujú uhradiť najneskôr do 10 (desiatich) dní odo dňa doručenia kópie právoplatného rozhodnutia, ktorým bola DPB uložená pokuta podľa § 16 Zákona Spoločnosti v prípade tohto článku bodu 6.1 Zmluvy a do 10 (desiatich) dní odo dňa doručenia výzvy na zaplatenie zmluvnej pokuty v prípade tohto článku bodu 6.2 Zmluvy.
5. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.

## Komunikácia

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
3. v deň doručenia zásielky, ak bola zásielka doručená osobne alebo kuriérskou službou; alebo
4. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
5. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
6. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.

## TRVANIE A ZÁNIK ZMLUVY

* 1. Zmluva sa uzatvára na dobu určitú, a to do okamihu úplného splnenia zmluvných záväzkov, ktoré Zmluvným stranám vyplývajú zo Zmluvy.
	2. Zmluvné strany môžu Zmluvu ukončiť aj skôr ako je uvedené v tomto článku bode 8.1 Zmluvy, a to písomným odstúpením od Zmluvy alebo písomnou dohodou Zmluvných strán.
	3. DPB je od Zmluvy oprávnený odstúpiť, ak:
1. Spoločnosť nesplní svoju povinnosť podľa článku 4 bod 4.1 Zmluvy riadne alebo včas;
2. Spoločnosť nesplní svoju povinnosť podľa článku 4 bod 4.3 Zmluvy riadne alebo včas;
3. Spoločnosť je v omeškaní s úhradou Odmeny o viac ako 10 (desať) dní, a ak nezjedná nápravu ani po výzve DPB, v ktorej Spoločnosti poskytne dodatočnú primeranú lehotu k náprave; alebo
4. sa niektoré z vyhlásení Predávajúceho podľa článku 5 bodu 5.1 Zmluvy ukáže ako nepravdivé.
	1. Spoločnosť je od Zmluvy oprávnená odstúpiť, ak DPB nesplní povinnosť podľa článku 4 bod 4.2 Zmluvy včas.
	2. Pokiaľ by omeškanie niektorej zo Zmluvných strán so splnením svojej zmluvnej povinnosti presiahlo dobu 2 (dvoch) mesiacov, sú Zmluvné strany oprávnené od Zmluvy odstúpiť.
	3. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
	4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
	5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
	6. Zmluva zaniká aj na základe písomnej dohody Zmluvných strán.

## ZÁVEREČNÉ USTANOVENIA

* 1. Zmluva nadobúda účinnosť dňom nasledujúcim po dni jej zverejnenia v zmysle § 47a zákona č. 40/1964 Zb. Občiansky zákonník v znení neskorších predpisov.
	2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
	3. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
	4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
	5. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
	6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
	7. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
	8. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
	9. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
	10. Zmluva je vyhotovená v 4 (štyroch) rovnopisoch, s tým, že všetky rovnopisy majú platnosť originálu, pričom Zmluvné strany dostanú 2 (dva) rovnopisy.

Prílohy:

Príloha 1: Špecifikácia Tovaru

**Príloha 1**

**ŠPECIFIKÁCIA PREDMetu zmluvy**

|  |  |  |
| --- | --- | --- |
| **Množstvo dodanej energie10  (MJ)** | **Priemerné odhadované emisie ILUC na celkovú dodanú energiu (g CO2eq/MJ)** | **Priemerná intenzita emisií skleníkových plynov(g CO2eq/MJ)** |
| 42544478 | 0,00 | 18,54 |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Milan Donoval

Funkcia: podpredseda predstavenstva – CTO

1. Meno: Mgr. Gabriela Dikošová

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_\_

**[doplniť]**

Meno: [doplniť]

Funkcia: [doplniť]